**EGÉSZSÉGÜGYI ADATKEZELÉSI TÁJÉKOZTATÓ**

**az egészségügyi adatok és személyazonosító adatok**

**egészségügyi szolgáltatók általi kezeléséről**

**TARTALOMJEGYZÉK**

1. **FEJEZET - BEVEZETÉS**
2. Az adatkezelési tájékoztató célja
3. Tájékoztatás az adatkezelésre vonatkozó jogszabályokról
4. Fogalom-meghatározások
5. **FEJEZETÁJÉKOZTATÁS BETEGJOGOKRÓL ÉS ÉRVÉNYESÍTÉSÜKRŐL**
6. Tájékoztatás betegjogokról
7. A beteg jogainak érvényesítése (Eü.tv. 28.§)
8. A beteg panaszainak kivizsgálása (Eü. tv. 29.§)
9. Tájékoztatási kötelezettség betegjogi képviselőről
10. **FEJEZET – ADATKEZELÉSI CÉLOK**
11. Az adatkezelés célja (Eü.adatv. tv. 4.§)
12. **FEJEZET - A GYÓGYKEZELÉS CÉLJÁBÓL TÖRTÉNŐ ADATKEZELÉS SZABÁLYAI**
13. Az egészségügyi adatok felvétele (Eü. adatv. tv. 9.§)
14. Az adatkezelés jogalapja – hozzájáruláson alapuló adatkezelés (Eü.adatv. tv. 12.§)
15. Az adatkezelés jogalapja – kötelező adatkezelés (Eü.adatv. tv. 13.§)
16. Az orvosi titok megtartásának kötelezettsége (Eü. adatv. tv. 7-8.§)
17. Tájékoztatáshoz való jog a gyógykezeléssel összefüggésben történő adatkezelésről (Eü. adatv. tv. 7.§ (3)-(7)).
18. A háziorvos és a kezelést végző orvos lekérdezési joga (Eü.adatv. tv. 11.§)
19. Tájékoztatás adatfeldolgozásról és adattovábbításról (Eü.adatv.tv. 10.§)
20. A Kötelező adattovábbítás esetei:
21. Statisztikai célú adatkezelés
22. Jelenlét a gyógykezelés során
23. Vénnyel kapcsolatos adatkezelés
24. Az egészségügyi és személyazonosító adatok nyilvántartása az egészségügyi szolgáltatónál (Eü.adatv.tv. 28- 32/A.§)
25. Hibás egészségügyi adat javítása
26. Az egészségügyi dokumentáció megőrzési ideje (Eü.adatv.tv. 30.§)
27. **FEJEZET - AZ ELEKTRONIKUS EGÉSZSÉGÜGYI SZOLGÁLTATÁSI TÉR (EESZT) (Eü.adatv.tv. 35/A-35/M.§)**
28. Tájékoztatás az Elektronikus Egészségügyi Szolgáltatási Térről (EESZT)
29. Tájékoztatás az Önrendelkezési nyilvántartásról (Eü. adatv. tv. 35/H.§)
30. Tájékoztatás az egészségügyi profilról (Eü.adatv.tv. 35/J.§)
31. **FEJEZET – ADATBIZTONSÁG**
32. Adatbiztonsági intézkedések

**VII. FEJEZET - FEJEZET - TÁJÉKOZTATÁS AZ ÉRINTETT SZEMÉLY ÁLTALÁNOS ADATKEZELÉSI JOGAIRÓL**

**27.** Az érintett általános adatvédelmi rendelet szerinti jogai

**28.** Érintetti jogok részletesen

1. **FEJEZET - BEVEZETÉS**
2. **Az adatkezelési tájékoztató célja**
	1. *A*z érintett jogosult tájékoztatást kapni a gyógykezeléssel összefüggésben történő adatkezelésről, a rá vonatkozó egészségügyi és személyazonosító adatokat megismerheti, az egészségügyi dokumentációba betekinthet, valamint azokról – saját költségére – másolatot kaphat. (Eü.adatv.tv. 7.§(3)/
	2. Az egészségügyi szolgáltató köteles a beteget - egészségi állapotától függően - a felvételekor, illetőleg az ellátás előtt tájékoztatni a betegjogokról, azok érvényesítésének lehetőségeiről, illetve a gyógyintézet házirendjéről. E rendelkezés megfelelően alkalmazandó az önrendelkezési jog gyakorlására jogosult egyéb személy vonatkozásában is. (Eü. tv. 28.§)
	3. Az érintett tájékoztatásának kötelezettségét az általános adatvédelmi jogszabályok is előírják.
	4. Az alábbiakban olvasható tájékoztatással e jogszabályi kötelezettségeknek teszünk eleget.
3. **Tájékoztatás az adatkezelésre vonatkozó jogszabályokról**
	1. **Az Egészségügyi szolgáltató adatkezelésére irányadó általános jogszabályok:**

■ A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló AZ EURÓPAI PARLAMENT ÉS A TANÁCS (EU) 2016/679 RENDELETE (a továbbiakban: Rendelet). Elérhető a [www.eur-lex.eu](http://www.eur-lex.eu) oldalon:

<https://eur-lex.europa.eu/legal-content/HU/TXT/HTML/?uri=CELEX:32016R0679&qid=1528568610862&from=HU>

■ *2011. évi CXII. törvény az információs önrendelkezési jogról és az információszabadságról (a továbbiakban: Infotv.). Elérhető:* [*www.njt.hu*](http://www.njt.hu)

* 1. **Az egészségügyi adatok és személyazonosító adatok kezelésére vonatkozó speciális jogszabályok:**

■ 1997. évi CLIV. törvény az egészségügyről. (a továbbiakban: Eü.tv.) Elérhető: [www.njt.hu](http://www.njt.hu)

■ 1997. évi XLVII. törvény az egészségügyi és a hozzájuk kapcsolódó személyes adatok kezeléséről és védelméről. (a továbbiakban: Eü.adatv.tv.) Elérhető: [www.njt.hu](http://www.njt.hu)

1. **Fogalom-meghatározások**

E tájékoztató alkalmazásában

* 1. **egészségügyi adat:** az érintett testi, értelmi és lelki állapotára, kóros szenvedélyére, valamint a megbetegedés, illetve az elhalálozás körülményeire, a halál okára vonatkozó, általa vagy róla más személy által közölt, illetve az egészségügyi ellátóhálózat által észlelt, vizsgált, mért, leképzett vagy származtatott adat; továbbá az előzőekkel kapcsolatba hozható, az azokat befolyásoló mindennemű adat (pl. magatartás, környezet, foglalkozás);
	2. **személyazonosító adat:**a családi és utónév, leánykori név, a nem, a születési hely és idő, az anya leánykori családi és utóneve, a lakóhely, a tartózkodási hely, a társadalombiztosítási azonosító jel (a továbbiakban: TAJ szám) együttesen vagy ezek közül bármelyik, amennyiben alkalmas vagy alkalmas lehet az érintett azonosítására;
	3. **gyógykezelés:** minden olyan tevékenység, amely az egészség megőrzésére, továbbá a megbetegedések megelőzése, korai felismerése, megállapítása, gyógyítása, a megbetegedés következtében kialakult állapotromlás szinten tartása vagy javítása céljából az érintett közvetlen vizsgálatára, kezelésére, ápolására, orvosi rehabilitációjára, illetve mindezek érdekében az érintett vizsgálati anyagainak feldolgozására irányul, ideértve a gyógyszerek, gyógyászati segédeszközök, gyógyászati ellátások kiszolgálását, a mentést és betegszállítást, valamint a szülészeti ellátást is;
	4. **orvosi titok:** a gyógykezelés során az adatkezelő tudomására jutott egészségügyi és személyazonosító adat, továbbá a szükséges vagy folyamatban lévő, illetve befejezett gyógykezelésre vonatkozó, valamint a gyógykezeléssel kapcsolatban megismert egyéb adat;
	5. **egészségügyi dokumentáció:**a gyógykezelés során a betegellátó tudomására jutott egészségügyi és személyazonosító adatokat tartalmazó feljegyzés, nyilvántartás vagy bármilyen más módon rögzített adat, függetlenül annak hordozójától vagy formájától;
	6. **kezelést végző orvos:**az egészségügyről szóló 1997. évi CLIV. törvény 3. § b) pontja szerinti kezelőorvos: *(a beteg adott betegségével, illetve egészségi állapotával kapcsolatos vizsgálati és terápiás tervet meghatározó, továbbá ezek keretében beavatkozásokat végző orvos, illetve orvosok, akik a beteg gyógykezeléséért felelősséggel tartoznak.”*
	7. **betegellátó:** a kezelést végző orvos, az egészségügyi szakdolgozó, az érintett gyógykezelésével kapcsolatos tevékenységet végző egyéb személy, a gyógyszerész;

* 1. **adatkezelő:** az a természetes vagy jogi személy, jogi személyiség nélküli szervezet, aki vagy amely az e törvény szerinti adatkezelési célból egészségügyi és a hozzá kapcsolódó személyes vagy személyazonosító adat kezelésére jogosult,
	2. **közeli hozzátartozó:** a házastárs, az egyeneságbeli rokon, az örökbe fogadott, a mostoha- és nevelt gyermek, az örökbe fogadó, a mostoha- és nevelőszülő, valamint a testvér és az élettárs;
	3. **sürgős szükség:** az egészségi állapotban hirtelen bekövetkezett olyan változás, amelynek következtében azonnali egészségügyi ellátás hiányában az érintett közvetlen életveszélybe kerülne, illetve súlyos vagy maradandó egészségkárosodást szenvedne;
	4. **EGT-állam:** az Európai Unió tagállama és az Európai Gazdasági Térségről szóló megállapodásban részes más állam, továbbá az az állam, amelynek állampolgára az Európai Közösség és tagállamai, valamint az Európai Gazdasági Térségről szóló megállapodásban nem részes állam között létrejött nemzetközi szerződés alapján az Európai Gazdasági Térségről szóló megállapodásban részes állam állampolgárával azonos jogállást élvez;
	5. **harmadik ország:** minden olyan állam, amely nem EGT-állam;
	6. **egészségügyi ellátóhálózat:** minden egészségügyi ellátást nyújtó, valamint annak szakmai felügyeletét, ellenőrzését végző szervezet és természetes személy (Eü.adatv. tv. 2.§ a./)
1. **FEJEZET - TÁJÉKOZTATÁS BETEGJOGOKRÓL ÉS ÉRVÉNYESÍTÉSÜKRŐL**
2. **Tájékoztatás betegjogokról**
	1. **A betegjogokat az Eü. tv. tartalmazza, a következők szerint:**

■ Az egészségügyi ellátáshoz való jog (Eü.tv. 6-9/.§)

■ Az emberi méltósághoz való jog (Eü.tv. 10.§)

■ A kapcsolattartás joga (Eü.tv. 11.§)

■ Az intézmény elhagyásának joga (Eü. tv. 12.§)

■ A tájékoztatáshoz való jog (Eü. tv. 13-14.§)

■ Az önrendelkezéshez való jog (Eü. tv. 15-19.§)

■ Az ellátás visszautasításának joga (Eü. tv. 20-23.§)

■ Az egészségügyi dokumentáció megismerésének joga (Eü. tv. 24.§)

■ Az orvosi titoktartáshoz való jog (Eü. tv. 25.§)

* 1. A betegjogokra vonatkozó részletes szabályozást az Eü.tv. megjelölt §-ai tartalmazzák.
1. **A beteg jogainak érvényesítése (Eü.tv. 28.§)**
	1. Az egészségügyi szolgáltató köteles a beteget – egészségi állapotától függően – a felvételekor, illetőleg az ellátás előtt tájékoztatni a betegjogokról, azok érvényesítésének lehetőségeiről, illetve a gyógyintézet házirendjéről. E rendelkezés megfelelően alkalmazandó az önrendelkezési jog gyakorlására jogosult egyéb személy vonatkozásában is.
2. **A beteg panaszainak kivizsgálása (Eü. tv. 29.§)**
	1. A beteg jogosult az egészségügyi ellátással kapcsolatban az egészségügyi szolgáltatónál, illetve fenntartójánál panaszt tenni.
	2. Az egészségügyi szolgáltató, illetve a fenntartó köteles a panaszt kivizsgálni, és ennek eredményéről a beteget a lehető legrövidebb időn belül, de legfeljebb harminc munkanapon belül írásban tájékoztatni. A panaszjog gyakorlása nem érinti a betegnek azon jogát, hogy a külön jogszabályokban meghatározottak szerint – a panasz kivizsgálása érdekében – a betegjogi, ellátottjogi és gyermekjogi képviselőt foglalkoztató szervhez és más szervekhez forduljon. Erre a körülményre a szolgáltató köteles a beteg figyelmét felhívni.
	3. A panasz kivizsgálásának részletes szabályait az egészségügyi szolgáltató belső szabályzatban rögzíti.
	4. A panaszokat nyilván kell tartani és a panasszal, illetve annak kivizsgálásával összefüggő iratokat 5 évig meg kell őrizni.
3. **Tájékoztatási kötelezettség betegjogi képviselőről**

Az egészségügyi szolgáltató és a betegjogi, ellátottjogi és gyermekjogi képviselőt foglalkoztató szerv biztosítja, hogy a betegek és hozzátartozóik a betegjogok képviseletét ellátó személy(ek) kilétét és elérésük módját megismerhessék. (Eü.tv. 33.§/1/).

**III. FEJEZET – ADATKEZELÉSI CÉLOK**

1. **Az adatkezelés célja (Eü.adatv. tv. 4.§)**
	1. Az egészségügyi szolgáltató az egészségügyi és személyazonosító adatokat az alábbi célokból kezeli (4.§/1/):

*a)*  az egészség megőrzésének, javításának, fenntartásának előmozdítása,

*b)*  a betegellátó eredményes gyógykezelési tevékenységének elősegítése, ideértve a szakfelügyeleti tevékenységet is,

*c)* az érintett egészségi állapotának nyomon követése,

*d)* a népegészségügyi [16. §], közegészségügyi és járványügyi érdekből szükségessé váló intézkedések megtétele,

*e)*  a betegjogok érvényesítése.

* 1. Egészségügyi és személyazonosító adatot az előbbi alpontban meghatározottakon túl – törvényben meghatározott esetekben – az alábbi célból lehet kezelni (4.§/2/):

a) egészségügyi szakember-képzés,

b) orvos-szakmai és epidemiológiai vizsgálat, elemzés, az egészségügyi ellátás tervezése, szervezése, költségek tervezése,

*c)* statisztikai vizsgálat,

*d)* hatásvizsgálati célú anonimizálás és tudományos kutatás,

*e)* az egészségügyi adatot kezelő szerv vagy személy hatósági vagy törvényességi ellenőrzését, szakmai vagy törvényességi felügyeletét végző szervezetek munkájának elősegítése, ha az ellenőrzés célja más módon nem érhető el, valamint az egészségügyi ellátásokat finanszírozó szervezetek feladatainak ellátása,

*f)* a társadalombiztosítási, illetve szociális ellátások megállapítása, amennyiben az az egészségi állapot alapján történik, valamint a rendvédelmi feladatokat ellátó szervek hivatásos állományának szolgálati jogviszonyáról szóló törvény szerinti rendvédelmi egészségkárosodási ellátás megállapítása,

*g)* az egészségügyi ellátásokra jogosultak részére a kötelező egészségbiztosítás terhére igénybe vehető szolgáltatások rendelésének és nyújtásának, valamint a gazdaságos gyógyszer-, gyógyászati segédeszköz- és gyógyászati ellátás rendelési szabályai betartásának a vizsgálata, továbbá a külön jogszabály szerinti szerződés alapján a jogosultak részére nyújtott ellátások finanszírozása, illetve az ártámogatás elszámolása, valamint a társadalombiztosítási ellátások megállapítása, kifizetése és a kifizetett ellátások visszafizetése, megtérítése érdekében,

*h)*  bűnüldözés, továbbá a rendőrségről szóló 1994. évi XXXIV. törvényben meghatározott feladatok ellátására kapott felhatalmazás körében bűnmegelőzés,

*i)* a nemzetbiztonsági szolgálatokról szóló 1995. évi CXXV. törvényben meghatározott feladatok ellátása, az abban kapott felhatalmazás körében,

*j)*  közigazgatási hatósági eljárás,

*k)*  szabálysértési eljárás,

*l)*  ügyészségi eljárás,

*m)*bírósági eljárás,

*n)* az érintettnek nem egészségügyi intézményben történő elhelyezése, gondozása,

*o)*  a munkavégzésre való alkalmasság megállapítása függetlenül attól, hogy ezen tevékenység munkaviszony, közalkalmazotti, kormányzati szolgálati, közszolgálati vagy állami szolgálati jogviszony, hivatásos szolgálati viszony vagy egyéb jogviszony keretében történik,

*p)* közoktatás, felsőoktatás és szakképzés céljából az oktatásra, illetve képzésre való alkalmasság megállapítása,

*q)* a katonai szolgálatra, illetve a személyes honvédelmi kötelezettség teljesítésére való alkalmasság megállapítása,

*r)*  munkanélküli ellátás, foglalkoztatás elősegítése, valamint az ezzel összefüggő ellenőrzés,

*s)* az egészségügyi ellátásokra jogosultak részére vényen rendelt gyógyszer, gyógyászati segédeszköz és gyógyászati ellátás folyamatos és biztonságos kiszolgáltatása, illetve nyújtása érdekében,

*t)*  a munkabalesetek, foglalkozási megbetegedések – ideértve a fokozott expozíciós eseteket is – kivizsgálása, nyilvántartása és a szükséges munkavédelmi intézkedések megtétele,

*u)*  az egészségügyi dolgozókkal szemben lefolytatott etikai eljárás,

*v)*  eredményesség alapú támogatásban részesülő gyógyszerek, gyógyászati segédeszközök eredményességének, támogatásának megállapítása, és ezen gyógyszerekkel kezelt kórképek finanszírozási eljárásrendjének alkotása,

*w)*  betegút-szervezés,

*x)*  az egészségügyi szolgáltatások minőségének értékelése és fejlesztése, az egészségügyi szolgáltatások értékelési szempontjainak rendszeres felülvizsgálata és fejlesztése,

*y)*  az egészségügyi rendszer teljesítményének ellenőrzése, mérése és értékelése,

*z)*  az egészségügyi ellátásokra jogosult részére a hatásos és biztonságos gyógyszerelés elősegítése, valamint a költséghatékony gyógyszeres terápia kialakítása érdekében,

*zs)* az Európai Unión belüli határon átnyúló egészségügyi ellátáshoz kapcsolódó jogok érvényesítése.

* 1. Az előbbi pontokban meghatározott céloktól eltérő célra is lehet az érintett, illetve törvényes vagy meghatalmazott képviselője (a továbbiakban együtt: törvényes képviselő) – megfelelő tájékoztatáson alapuló – írásbeli hozzájárulásával egészségügyi és személyazonosító adatot kezelni. (Eü.adatv.tv. 4.§/3/)
	2. Az adatkezelési célokra csak annyi és olyan egészségügyi, illetve személyazonosító adat kezelhető, amely az adatkezelési cél megvalósításához elengedhetetlenül szükséges.
1. **FEJEZET - A GYÓGYKEZELÉS CÉLJÁBÓL TÖRTÉNŐ ADATKEZELÉS SZABÁLYAI**
2. **Az egészségügyi adatok felvétele (Eü. adatv. tv. 9.§)**
	1. Az egészségügyi adatok felvétele a gyógykezelés része. A kezelést végző orvos dönti el, hogy a szakmai szabályoknak megfelelően – a kötelezően felveendő adatokon kívül – mely egészségügyi adat felvétele szükséges az Eü.adatv.tv. 4. § (1) bekezdése szerinti[[1]](#footnote-1) célból.
	2. Az érintett gyógykezelésével kapcsolatos tevékenységet végző egyéb személy a kezelést végző orvos utasításának megfelelően, illetve a feladatai ellátásához szükséges mértékben vehet fel egészségügyi adatot.
3. **Az adatkezelés jogalapja – hozzájáruláson alapuló adatkezelés (Eü.adatv. tv. 12.§)**
	1. Az egészségügyi és a személyazonosító adatoknak az érintett részéről történő szolgáltatása – az egészségügyi ellátás igénybevételéhez kötelezően előírt személyazonosító adatok és az Eü.adatv. tv. 13. §-ban foglaltak kivételével – önkéntes.
	2. Abban az esetben, ha az érintett önként fordul az egészségügyi szolgáltatóhoz és ellátóhálózathoz, a gyógykezeléssel összefüggő egészségügyi és személyazonosító adatainak kezelésére szolgáló hozzájárulását – ellenkező nyilatkozat hiányában – megadottnak kell tekinteni, és erről az érintettet (törvényes képviselőjét) tájékoztatni kell.
	3. Sürgős szükség, valamint az érintett belátási képességének hiánya esetén az önkéntességet vélelmezni kell.
4. **Az adatkezelés jogalapja – kötelező adatkezelés (Eü.adatv. tv. 13.§)**
	1. Az érintett (törvényes képviselője) köteles a betegellátó felhívására egészségügyi és személyazonosító adatait átadni,

*a)* ha valószínűsíthető vagy beigazolódott, hogy az Eü. adatv. tv.  *1. számú mellékletben* felsorolt valamely betegség kórokozója által fertőződött, vagy fertőzéses eredetű mérgezésben, illetve fertőző betegségben szenved, kivéve az Eü.adatv.tv. 15. § (6) bekezdése szerinti esetet (HIV fertőzés),

*b)* ha arra az Eü.adatv. tv.  *2. számú mellékletben* felsorolt szűrő- és alkalmassági vizsgálatok elvégzéséhez van szükség,

*c)* heveny mérgezés esetén,

*d)* ha valószínűsíthető, hogy az érintett az Eü.adatv. tv. *3. számú melléklet* szerinti foglalkozási eredetű megbetegedésben szenved,

*e)* ha az adatszolgáltatásra a magzat, illetve a kiskorú gyermek gyógykezelése, egészségi állapotának megőrzése vagy védelme érdekében van szükség,

*f)* ha bűnüldözés, bűnmegelőzés céljából, továbbá ügyészségi, bírósági eljárás, illetve szabálysértési vagy közigazgatási hatósági eljárás során az illetékes szerv a vizsgálatot elrendelte,

*g)* ha az adatszolgáltatásra a nemzetbiztonsági szolgálatokról szóló törvény szerinti ellenőrzés céljából van szükség.

* 1. Az előbbi pontokban írt esetekben az adatkezelés jogcíme: jogi kötelezettség teljesítése.
1. **Az orvosi titok megtartásának kötelezettsége (Eü. adatv. tv. 7-8.§)**
	1. Az adatkezelő – az alábbi kivétellel –, továbbá az adatfeldolgozó az orvosi titkot köteles megtartani.
	2. Az adatkezelő mentesül a titoktartási kötelezettség alól, ha

*a)* az egészségügyi és személyazonosító adat továbbítására az érintett, illetve törvényes képviselője írásban hozzájárult, az abban foglalt korlátozásokon belül, valamint

*b)* az egészségügyi és személyazonosító adat továbbítása törvény előírásai szerint kötelező.

* 1. A betegellátót – az érintett választott háziorvosa, valamint az igazságügyi szakértő kivételével – a titoktartási kötelezettség azzal a betegellátóval szemben is köti, aki az orvosi vizsgálatban, a kórisme megállapításában, illetve a gyógykezelésben vagy műtétnél nem működött közre, kivéve, ha az adatok közlése a kórisme megállapítása vagy az érintett további gyógykezelése érdekében szükséges.
1. **Tájékoztatáshoz való jog a gyógykezeléssel összefüggésben történő adatkezelésről (Eü. adatv. tv. 7.§ (3)-(7)).**
	1. Az érintett jogosult tájékoztatást kapni a gyógykezeléssel összefüggésben történő adatkezelésről, a rá vonatkozó egészségügyi és személyazonosító adatokat megismerheti, az egészségügyi dokumentációba betekinthet, valamint azokról – saját költségére – másolatot kaphat.
	2. Ezen jog
	3. az érintett ellátásának időtartama alatt az általa írásban felhatalmazott személyt,
	4. az érintett ellátásának befejezését követően az általa teljes bizonyító erejű magánokiratban felhatalmazott személyt

illeti meg.

* 1. A beteg életében, illetőleg halálát követően, az érintett házastársa, egyeneságbeli rokona, testvére, valamint élettársa – írásbeli kérelme alapján – akkor is jogosult a tájékoztatásra, és az azzal kapcsolatos jog gyakorlására, ha
1. az egészségügyi adatra

*aa)* a házastárs, az egyeneságbeli rokon, a testvér, illetve az élettárs, valamint leszármazóik életét, egészségét befolyásoló ok feltárása, illetve

*ab)* az *aa)* pont szerinti személyek egészségügyi ellátása céljából

van szükség, és

1. az egészségügyi adat más módon való megismerése, illetve az arra való következtetés nem lehetséges.

Ebben az esetben csak azoknak az egészségügyi adatoknak a megismerése lehetséges, amelyek az előbbi *a)* pontja szerinti okkal közvetlenül összefüggésbe hozhatóak.

* 1. Az érintett halála esetén törvényes képviselője, közeli hozzátartozója, valamint örököse – írásos kérelme alapján – jogosult a halál okával összefüggő vagy összefüggésbe hozható, továbbá a halál bekövetkezését megelőző gyógykezeléssel kapcsolatos egészségügyi adatokat megismerni, az egészségügyi dokumentációba betekinteni, valamint azokról – saját költségére – másolatot kapni.
1. **A háziorvos és a kezelést végző orvos lekérdezési joga (Eü.adatv. tv. 11.§)**
	1. A kezelést végző orvos az általa megállapított, az érintettre vonatkozó egészségügyi adatokról az érintettet közvetlenül tájékoztatja, és – amennyiben az érintett ezt kifejezetten nem tiltotta meg – azokat továbbítja az érintett választott háziorvosának.
	2. A háziorvos az érintettet – kérelmére – tájékoztatja a rendelkezésére álló egészségügyi adatokról. Az érintett háziorvosa és a kezelését végző orvos Az Eü. adtav. tv. 4. § (1) bekezdése szerinti cél[[2]](#footnote-2) érdekében – ha az érintett ezt írásban nem tiltotta meg – jogosult az érintett által a kötelező egészségbiztosítás terhére igénybevett egészségügyi ellátás adatairól tudomást szerezni úgy, hogy az adatokat az egészségbiztosítási szerv elektronikus lekérdezés formájában biztosítja számára. A háziorvos a hozzá bejelentkezett biztosított adatait ismerheti meg. Az érintettet a kezelést végző orvos írásban vagy szóban tájékoztatja a tiltakozás lehetőségéről. Az érintett a tiltakozását az egészségbiztosítási szerv részére személyesen, postai úton vagy elektronikus úton juttatja el.
	3. Az előbbi pont szerinti egyedi adatbetekintésre, illetve adatkezelésre történő felhatalmazás nem jogosítja fel a kezelőorvost sem az adatok esetleges továbbadására, sem más célú felhasználására.
2. **Tájékoztatás adatfeldolgozásról és adattovábbításról (Eü.adatv.tv. 10.§)**
	1. Az Eü.adatv. tv. 4. § (1)–(3) bekezdése szerinti célból történő adatkezelés és adatfeldolgozás esetén az egészségügyi ellátóhálózaton belül az egészségügyi és személyazonosító adatok a törvényben írtak szerint továbbíthatók, illetve összekapcsolhatók. Az egészségbiztosítási szervnek a kötelező egészségbiztosítás ellátásairól szóló 1997. évi LXXXIII. törvény (a továbbiakban: Ebtv.) 81. §-ában meghatározott feladata ellátása érdekében egészségügyi adatok és TAJ-számok az egészségügyi ellátóhálózat és az egészségbiztosítási szerv között is továbbíthatók és összekapcsolhatók, a feladat ellátásához szükséges mértékben.
	2. Az Eü.adatv. tv. 4. § (1) bekezdése szerinti[[3]](#footnote-3) adatkezelés és adatfeldolgozás esetén az érintett betegségével kapcsolatba hozható minden olyan egészségügyi adat továbbítható, amely a kezelőorvos vagy a háziorvos döntése alapján a gyógykezelés érdekében fontos, kivéve, ha ezt az érintett írásban vagy önrendelkezési nyilvántartásba vett nyilatkozatában megtiltja. Ennek lehetőségéről a továbbítás előtt az érintettet tájékoztatni kell. Az Eü. adatv. tv. 13. § szerinti esetekben[[4]](#footnote-4) az érintett tiltása ellenére is továbbítani kell az egészségügyi és személyazonosító adatot. Adattovábbítás esetén sem lehet – az Eü. adatv. tv. 11. § (3) bekezdésében és a 13. §-ban foglaltak kivételével – az érintett hozzájárulása nélkül továbbítani a továbbítás idején fennálló betegséggel össze nem függő, korábbi betegségre vonatkozó egészségügyi adatokat.
	3. Sürgős szükség esetén a kezelést végző orvos által ismert, a gyógykezeléssel összefüggésbe hozható minden egészségügyi és személyazonosító adat továbbítható.
3. **A Kötelező adattovábbítás esetei:**

■ Közegészségügyi, járványügyi és munka-egészségügyi célból az Eü.adatv. tv. 15-15/A.§-a szerint.

■ Népegészségügyi célból az Eü.adatv. tv. 16-16/B.§-a szerint.

■ Epidemiológiai vizsgálatok, elemzések, az egészségügyi ellátás tervezése, szervezése, minőség- és teljesítményértékelés céljából az Eü.adatv. tv. 18-19.§-a szerint.

■ A társadalombiztosítási igazgatási szervek  részére az Eü.adatv. tv. 22-22/A.§ szerint.

■ Az orvosszakértői, rehabilitációs, illetve szociális szakértői szerv, rehabilitációs hatóság, a járási hivatal, az igazságügyi szakértő megkeresésére az Eü.adatv. tv. 22/E.§ szerint.

■ Központi implantátumregiszter részére az Eü.adatv. tv. 22/B-22/D.§ szerint.

■ Az egészségügyi ellátóhálózaton kívüli szerv megkeresésére az Eü.adatv. tv. 23-27.§ szerint.

■ Egészségügyi dokumentáció nyilvántartása az EESZT-n belül (Eü.adatv.tv. 35/K.§)

1. **Statisztikai célú adatkezelés**
	1. az érintett egészségügyi adatai statisztikai célra – élve születés és halálozás, valamint hozzájárulás kivételével – személyazonosításra alkalmatlan módon kezelhetők.
	2. Az érintett egészségügyi és személyazonosító adata statisztikai célú felhasználásra személyazonosításra alkalmas módon az érintett írásbeli hozzájárulásával adható át.
2. **Jelenlét a gyógykezelés során**
	1. A gyógykezelés során a kezelést végző orvoson és az egyéb betegellátó személyeken kívül csak az lehet jelen, akinek jelenlétéhez az érintett hozzájárul. Az érintett hozzájárulása nélkül jelen lehet az érintett emberi jogainak és méltóságának tiszteletben tartásával

*a)* más személy, ha a gyógykezelés rendje több beteg egyidejű ellátását igényli,

*b)* a rendőrség hivatásos állományú tagja, amennyiben a gyógykezelésre fogvatartott személy esetében kerül sor,

*c)* a büntetés-végrehajtási szervezet szolgálati jogviszonyban álló tagja, amennyiben a gyógykezelésre olyan személy esetében kerül sor, aki a büntetés-végrehajtási intézetben szabadságelvonással járó büntetését tölti, és a gyógykezelést végző betegellátó biztonsága, illetve szökés megakadályozása céljából erre szükség van,

*d)* a *b)*–*c)* pontok szerinti személyek, ha bűnüldözési érdekből a beteg személyi biztonsága ezt indokolttá teszi, és a beteg nyilatkozattételre képtelen állapotban van.

* 1. Az érintett hozzájárulása nélkül is jelen lehet az,
1. aki az érintettet az adott betegség miatt korábban gyógykezelte,
2. akinek erre az intézményvezető vagy az adatvédelemért felelős személy szakmai-tudományos célból engedélyt adott,

kivéve, ha ez ellen az érintett kifejezetten tiltakozott.

1. **Vénnyel kapcsolatos adatkezelés**
	1. Gyógyszer, gyógyászati segédeszköz és gyógyászati ellátás rendelése esetén a vényen fel kell tüntetni
2. az érintett nevét, lakcímét, születési dátumát,
3. társadalombiztosítási támogatással történő rendelés esetén az *a)* pontban foglaltak mellett az érintett TAJ-számát, betegségének a betegségek nemzetközi osztályozása szerinti kódját (BNO kód), valamint
4. közgyógyellátott beteg esetén az *a)* és *b)* pontban foglaltak mellett a közgyógyellátási igazolvány számát,
5. az Elektronikus Egészségügyi Szolgáltatási Tér (a továbbiakban: EESZT) útján rendelt vény esetében az *a)–c)* pontban foglaltak mellett az érintett nemét, ezen kívül az érintett TAJ számát, vagy ennek hiányában más, az érintett azonosításához használt, személyazonosításra alkalmas okmány számát.
	1. Az EESZT működtetője biztosítja, hogyaz EESZT-ben tárolt vény adatait az érintett, az érintett kezelőorvosa, valamint a gyógyszer, a gyógyászati segédeszköz csatlakozott kiszolgálója az EESZT útján megismerhesse.
	2. A gyógyszer, gyógyászati segédeszköz, gyógyászati ellátás kiszolgáltatója, illetve nyújtója a vényen feltüntetett adatokat az egészségügyi ellátásra jogosult részére vényen rendelt gyógyszer, gyógyászati segédeszköz és gyógyászati ellátás folyamatos és biztonságos kiszolgáltatása, illetve nyújtása érdekében és céllal kezelheti.
6. **Az egészségügyi és személyazonosító adatok nyilvántartása az egészségügyi szolgáltatónál (Eü.adatv.tv. 28- 32/A.§)**
	1. Az érintettről felvett, a gyógykezelés érdekében szükséges egészségügyi és személyazonosító adatot, valamint azok továbbítását nyilván kell tartani. Az adattovábbításról szóló feljegyzésnek tartalmaznia kell az adattovábbítás címzettjét, módját, időpontját, valamint a továbbított adatok körét.
	2. A nyilvántartás eszköze lehet minden olyan adattároló eszköz vagy módszer, amely biztosítja az adatok 6. § szerinti védelmét.
	3. A kezelést végző orvos az általa vagy az egyéb betegellátó által felvett egészségügyi adatokról, valamint az azzal összefüggő saját tevékenységéről és intézkedéseiről feljegyzést készít. A feljegyzés a nyilvántartás részét képezi.
	4. Az egészségügyi szolgáltató nyilvántartja

*a)* azokat az érintetteket, akikről bebizonyosodott vagy valószínűsíthető, hogy az Eü.adatv.tv. 1. számú melléklete szerinti fertőző betegségben szenvednek. Ezzel összefüggésben nyilván kell tartani a megelőző gyógyszeres kezelésre, a szűrővizsgálatra, a járványügyi megfigyelésre, a járványügyi ellenőrzésre, a járványügyi zárlatra kötelezett személyeket,

*b)* a védőoltásra kötelezett személyeket,

*c)* azokat, akik kábítószer-élvezők, gyógyszert kóros mértékben fogyasztók, illetve egyéb, hasonló jellegű függőséget okozó anyagot használnak.

* 1. A háziorvos a hozzá bejelentkezett érintett kórtörténetében tartja nyilván annak – általa ismert – valamennyi egészségügyi adatát.
	2. A nyilvántartott adatokról, az egészségügyi dokumentációról az adatkezelő hiteles másolatot készít, ha ezt az adatbiztonság vagy a tárolt adatok fizikai védelme, illetve az e törvényben előírt adatközlési kötelezettség szükségessé teszi. (Eü.adatv. tv. 31.§/2/).
1. **Hibás egészségügyi adat javítása**

Az egészségügyi dokumentációban szereplő hibás egészségügyi adatot – az adatfelvételt követően – úgy kell kijavítani vagy törölni, hogy az eredetileg felvett adat megállapítható legyen. (Eü.adatv.tv. 31.§/1/).

1. **Az egészségügyi dokumentáció megőrzési ideje (Eü.adatv.tv. 30.§)**
	1. Az egészségügyi dokumentációt – a képalkotó diagnosztikai eljárással készült felvételek, az arról készített leletek – az adatfelvételtől számított legalább 30 évig, a zárójelentést legalább 50 évig kell megőrizni. A kötelező nyilvántartási időt követően gyógykezelés vagy tudományos kutatás érdekében – amennyiben indokolt – az adatok továbbra is nyilvántarthatók. Ha a további nyilvántartás nem indokolt – a tudományos jelentőségű dokumentáció kivételével – a nyilvántartást meg kell semmisíteni.
	2. Képalkotó diagnosztikai eljárással készült felvételt az annak készítésétől számított 10 évig, a felvételről készített leletet a felvétel készítésétől számított 30 évig kell megőrizni.
	3. Amennyiben az egészségügyi dokumentációnak tudományos jelentősége van, a kötelező nyilvántartási időt követően át kell adni az illetékes levéltár részére.
	4. A dokumentációt kezelő jogutód nélküli megszűnése esetén

*a)* a tudományos jelentőségű egészségügyi dokumentációt a levéltárnak,

*b)* az egyéb egészségügyi dokumentációt a Kormány által kijelölt szervnek

kell átadni.

* 1. Amennyiben a dokumentációt kezelő jogutód nélkül szűnik meg, de az általa korábban ellátott feladatokat más szerv látja el,

*a)* a dokumentációt kezelő megszűnésének időpontját megelőző tíz évben keletkezett egészségügyi dokumentációt a feladatot ellátó szerv,

*b)* az *a)* pont alapján átadásra nem kerülő egészségügyi dokumentációt az előbbi pont szerinti adatkezelő

részére kell átadni.

* 1. A meg nem semmisített, illetve a levéltárnak átadott egészségügyi dokumentációra az Eü.adatv. tv. e törvény előírásai értelemszerűen vonatkoznak.
1. **FEJEZET - AZ ELEKTRONIKUS EGÉSZSÉGÜGYI SZOLGÁLTATÁSI TÉR (EESZT) (Eü.adatv.tv. 35/A-35/M.§)**
2. **Tájékoztatás az Elektronikus Egészségügyi Szolgáltatási Térről (EESZT)**
	1. Az Elektronikus Egészségügyi Szolgáltatási Tér (EESZT) egy olyan integrációs platform, ami a nap 24 órájában rendelkezésre áll. Központi szolgáltatásai bárhonnan és bármikor elérhetőek az egészségügyi ellátók és szolgáltatók saját információs rendszerein keresztül. A rendszerben minden páciens egészségügyi adatai egy központi adatbázisba kerülnek, amit a helyi kórházi-, háziorvosi vagy patikai rendszereken keresztül kérhetnek le  a megfelelő jogosultság birtokában az egészségügyi szereplők. Az EESZT központi szolgáltatásai gyorsabbá és átláthatóbbá teszik az egészségügyi folyamatokat. A rendszer hatékony és azonnali adatcserét tesz lehetővé, melynek fontosabb céljai a betegadatok és dokumentációk cseréjének megvalósítása, illetve egymás erőforrásainak (CT, MR, labor, egyéb diagnosztikák) használata. Az adatcserék lehetővé teszik a beteg előzményadatainak, kórtörténetének alaposabb megismerését, hiszen más szolgáltatóknál keletkezett dokumentumok is elérhetővé válnak.
	2. Az EESZT lakosság számára is hozzáférhető portálfelülete a LAKOSSÁGI PORTÁL. A belépés ügyfélkapus regisztrációt igényel, és a személyhez tartozó érvényes TAJ-számot is meg kell adni. Ezzel tudja a rendszer hitelesíteni a regisztrálót, hogy kizárólag a saját adataihoz férhessen hozzá. Mivel a kezelőorvosa megismerheti a beteg egészségügyi kórtörténetét és a vizsgálati eredményeit, pontosabb diagnózist tud meghatározni, és személyre szabott, hatékony kezelést tud előírni. Nem kell több helyen ugyanazokat a vizsgálatokat elvégezni, és orvos egyszerűen tud konzultálni bármely korábbi kezelőorvossal. A beteg gyorsabb ellátást várhat, mert akár már a háziorvosa lefoglalhat időpontot az e-beutalójához, ha a fogadó intézmény erre lehetőséget ad. A legmagasabb fokú kibervédelemmel ellátott rendszerben a beteg egészségügyi adataihoz jogosulatlanul senki nem férhet hozzá, naplózásra kerül minden esemény, még a sikertelenek is, így a beteg mindig tudhatja, ki és milyen adatait tekintette meg. Az érintettnek jogában áll akár korlátozásokat is beállítani az adatok hozzáférésére vonatkozóan. Az e-profil jóvoltából a sürgősségi ellátás folyamán, már a kórházba kerülésekor tudni fogja a kezelőorvos az érintett legfontosabb egészségügyi adatait. Az érintettnek nem kell a teljes kórtörténetét papíralapon őriznie, és az orvosi vizsgálatokra magával cipelnie, az EESZT-hez csatlakozott intézményekben készült új dokumentumai rögzítésre kerülnek a Térben. Interneten az érintett meg tudja tekinteni a leleteit, CT vagy röntgen felvételeit, zárójelentéseit, és ezt lehetővé teheti a kezelő orvosok számára is. Az e-receptjeit az érintett a személyazonossága igazolásával és TAJ száma megadásával is kiválthatja, és e-beutalójával már nem kell időpontért járnia az ellátó intézményeket.
3. **Tájékoztatás az Önrendelkezési nyilvántartásról (Eü. adatv. tv. 35/H.§)**
	1. Az érintett bejelentheti az egészségügyi és hozzájuk kapcsolódó személyes adatai törvény szerinti kezeléséhez hozzájáruló vagy azt korlátozó nyilatkozatát (a továbbiakban: önrendelkezési nyilatkozat).
	2. A bejelentés és az önrendelkezési nyilvántartás tartalmazza:

a*)* az önrendelkezési nyilatkozatot tevő TAJ számát,

b*)* azoknak az egészségügyi adatoknak a megjelölését, amelyekre az önrendelkezési nyilatkozat vonatkozik és az ezen egészségügyi adatokra vonatkozó önrendelkezési nyilatkozatot, valamint

*d)* a személyesen megtett önrendelkezési nyilatkozat esetében a bejelentés megtételének helyét.

* 1. Az önrendelkezési nyilvántartást vezető szerv

*a)* a csatlakozott adatkezelő és az EESZT felhasználó számára abból a célból, hogy meg tudja állapítani, hogy az érintett egészségügyi adatainak kezelésére jogosult-e,

*b)* az adatkezelés jogszerűségének ellenőrzésére vagy megállapítására hatáskörrel rendelkező hatóság vagy bíróság számára, annak végrehajtható döntése alapján az adatkezelés jogszerűségének ellenőrzése céljából

az érintett TAJ száma alapján az EESZT útján adatot szolgáltat az érintett önrendelkezési nyilatkozatairól. Az adatszolgáltatást úgy kell teljesíteni, hogy abból az érintett egészségügyi vagy hozzá kapcsolódó, az adatkezelés céljához nem szükséges személyes adatára, annak fennállására vagy fennállásának hiányára ne lehessen következtetni.

* 1. Az önrendelkezési nyilvántartás érintettre vonatkozó bejegyzéseit az érintett halála után 5 évvel helyreállíthatatlanul törölni kell.
	2. Az érintett a kezelőorvosa előtt írásban jogosult olyan nyilatkozatot tenni, melyben az önrendelkezési nyilvántartásba bejegyzett korlátozás alól a kezelőorvos számára esetileg felmentést ad. Ilyen esetben a kezelőorvos az EESZT-ben rögzíti a nyilatkozat megtételének tényét, időpontját és tartalmát.
	3. Az érintett törvényes képviselője vagy meghatalmazottja az érintett nevében önrendelkezési nyilatkozat megtételére, módosítására vagy visszavonására a nyilatkozatot befogadó szerv előtt, vagy papír alapon a kormányablaknál jogosult.
1. **Tájékoztatás az egészségügyi profilról (Eü.adatv.tv. 35/J.§)**
	1. Az érintett kezelőorvosa, ennek hiányában háziorvosa az Eü.adatv.tv. 4. § (1) bekezdés *a)–c)* pontjában foglalt célból[[5]](#footnote-5) történő, az arra jogosult személyek részére történő hozzáférhetővé tétel érdekében az EESZT útján rögzíti az általa kezelt érintettel kapcsolatban az e törvény szerinti személyazonosító adatok közül az érintett TAJ számát, születési idejét, nemét, továbbá az érintett egészségi állapotával, kórelőzményével, egyes beavatkozásaival kapcsolatos egészségügyi adatokat (a továbbiakban: egészségügyi profil).
	2. Az egészségügyi profilban rögzített adatokat az érintett halála után 5 évvel helyreállíthatatlanul törölni kell.
	3. Az egészségügyi profil nyilvántartásból az adat megismerésére jogosult EESZT felhasználó számára kizárólag egyedileg – TAJ számmal, – azonosított érintettre vonatkozó adat továbbítható.
	4. Az érintett jogosult megtiltani, hogy adatait az érintett kezelőorvosa vagy háziorvosa rögzítse.
	5. Az érintett írásban kérheti az egészségügyi profil nyilvántartásba bejegyzett adatának javítását az azt bejegyző orvosától, illetve a működtetőtől.
2. **FEJEZET - ADATBIZTONSÁG**
3. **Adatbiztonsági intézkedések**

Az egészségügyi és személyazonosító adatok kezelése és feldolgozása során biztosítani kell az adatok biztonságát véletlen vagy szándékos megsemmisítéssel, megsemmisüléssel, megváltoztatással, károsodással, nyilvánosságra kerüléssel szemben, továbbá, hogy azokhoz illetéktelen személy ne férjen hozzá.

**VII. FEJEZET**

**TÁJÉKOZTATÁS AZ ÉRINTETT SZEMÉLY ÁLTALÁNOS ADATKEZELÉSI JOGAIRÓL**

1. **Az érintett általános adatvédelmi rendelet szerinti jogai**

 **Az Európai Unió általános adatvédelmi rendelete alapján az érintett jogai röviden összefoglalva a következők, amelyeket az érintett a rendeletben és az Eü.adatv. tv-ben írtakra figyelemmel gyakorolhat:**

1. Átlátható tájékoztatás, kommunikáció és az érintett joggyakorlásának elősegítése

2. Előzetes tájékozódáshoz való jog – ha a személyes adatokat az érintettől gyűjtik

3. Az érintett tájékoztatása és a rendelkezésére bocsátandó információk, ha a személyes adatokat az adatkezelő nem tőle szerezte meg

4. Az érintett hozzáférési joga

5. A helyesbítéshez való jog

6. A törléshez való jog („az elfeledtetéshez való jog”)

7. Az adatkezelés korlátozásához való jog

8. A személyes adatok helyesbítéséhez vagy törléséhez, illetve az adatkezelés korlátozásához kapcsolódó értesítési kötelezettség

9. Az adathordozhatósághoz való jog

10. A tiltakozáshoz való jog

11. Automatizált döntéshozatal egyedi ügyekben, beleértve a profilalkotást

12. Korlátozások

13. Az érintett tájékoztatása az adatvédelmi incidensről

14. A felügyeleti hatóságnál történő panasztételhez való jog (hatósági jogorvoslathoz való jog)

15. A felügyeleti hatósággal szembeni hatékony bírósági jogorvoslathoz való jog

16. Az adatkezelővel vagy az adatfeldolgozóval szembeni hatékony bírósági jogorvoslathoz való jog

Az érintett jogait részletesen az Általános adatkezelési tájékoztató tartalmazza.

Kelt, …………………….., 2018. május 25.

………………………………………….

Adatkezelő

1. *a)*  az egészség megőrzésének, javításának, fenntartásának előmozdítása,

*b)*  a betegellátó eredményes gyógykezelési tevékenységének elősegítése, ideértve a szakfelügyeleti tevékenységet is,

*c)* az érintett egészségi állapotának nyomon követése,

*d)* a népegészségügyi [16. §], közegészségügyi és járványügyi érdekből szükségessé váló intézkedések megtétele,

*e)*  a betegjogok érvényesítése. [↑](#footnote-ref-1)
2. *a)*  az egészség megőrzésének, javításának, fenntartásának előmozdítása,

*b)*  a betegellátó eredményes gyógykezelési tevékenységének elősegítése, ideértve a szakfelügyeleti tevékenységet is,

*c)* az érintett egészségi állapotának nyomon követése,

*d)* a népegészségügyi [16. §], közegészségügyi és járványügyi érdekből szükségessé váló intézkedések megtétele,

*e)*  a betegjogok érvényesítése. [↑](#footnote-ref-2)
3. *a)*  az egészség megőrzésének, javításának, fenntartásának előmozdítása,

*b)*  a betegellátó eredményes gyógykezelési tevékenységének elősegítése, ideértve a szakfelügyeleti tevékenységet is,

*c)* az érintett egészségi állapotának nyomon követése,

*d)* a népegészségügyi [16. §], közegészségügyi és járványügyi érdekből szükségessé váló intézkedések megtétele,

*e)*  a betegjogok érvényesítése. [↑](#footnote-ref-3)
4. Fertőző betegség, szűrő és alkalmassági vizsgálatok, heveny mérgezés, foglalkozási eredetű megbetegedés, magzat és kiskorú gyermek gyógykezelése, bűnüldözés, bűnmegelőzés, hatósági megkeresés, nemzetbiztonsági ellenőrzés [↑](#footnote-ref-4)
5. *a)* az egészség megőrzésének, javításának, fenntartásának előmozdítása, *b)* a betegellátó eredményes gyógykezelési tevékenységének elősegítése, ideértve a szakfelügyeleti tevékenységet is, *c)* az érintett egészségi állapotának nyomon követése, [↑](#footnote-ref-5)